55. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 116101 π.ε της 22/30 Ιαν. 1975 (ΦΕΚ  Β' 97) Περί τροποποιήσεως των υπ' αριθ. 141169/18. 12.71 και 111578/20-10-72 υπουργικών αποφάσεων αφορωσών εις την Ανωτάτην Γεωπονικήν Σχολήν Αθηνών. Έχοντες υπ' όψιν : α)Την παρ. 5 της υπ' αριθ. 107/1962 Πράξεως του Υπουργικού Συμβουλίου, κυρωθείσης δια του Ν.Δ. 4263/1962 και 2)την πρότασιν της συνελεύσεως των καθηγητών της Ανωτάτης Γεωπονικής Σχολής Αθηνών (συνεδρίαι 20-11-1974 και 4-12-1974), αποφασίζομεν : 1.Η υπ' αριθ. 141169/1971 (ΦΕΚ 1024 τ. Β') απόφασις «περί των διδασκομένων μαθημάτων της Ανωτάτης Γεωπονικής Σχολής Αθηνών» (ανωτ. αριθ. 44) τροποποιείται ως ακολούθως : α)Το εις το Δ' έτος σπουδών Προσανατολισμού Φυτοτεχνίας διδασκόμενον προαιρετικόν μάθημα «Λαχανοκομία» καθίσταται ετήσιον υποχρεωτικόν διδασκόμενον εις το αυτό έτος, ώραι διδασκ. 2 εβδομαδιαίως. β)Το εις το Ε' έτος σπουδών Προσανατολισμού Φυτοτεχνίας διδασκόμενον προαιρετικόν μάθημα «Καλωπιστικά Φυτά» καθίσταται ετήσιον υποχρεωτικόν, διδασκόμενον εις το αυτό έτος, ώραι διδασκ. 2 εβδομαδιαίως. γ)Το εις τον αυτόν ως άνω Προσανατολισμόν και έτος σπουδών διδασκόμενον ετήσιον υποχρεωτικόν μάθημα «Αμπελουργία» καθίσταται εξαμηνιαίον υποχρεωτικόν διδασκόμενον εις το Α' εξάμηνον του αυτού έτους, ώραι διδασκ. 7 εβδομαδιαίως. δ)Εις τα υποχρεωτικά μαθήματα του αυτού ως άνω Προσανατολισμού και έτους σπουδών προστίθεται και το μάθημα «Αμπελογραφία» διδασκόμενον εις το Β' εξάμηνον αυτού, ώραι διδασκ. 5 εβδομαδιαίως. ε)Οι φοιτηταί του Προσανατολισμού Φυτοτεχνίας υποχρεούνται όπως επιλέξουν εν εκ των προαιρετικών μαθημάτων κατά τροποποίησιν του άρθρ. 1 της υπ' αριθ. 60652/1972 (Φ.Ε.Κ. 361 τ. Β') Υπουργικής αποφάσεως. 2.Η υπ' αριθ. 111578/1972 απόφασις «περί προγράμματος σπουδών και εξετάσεων των φοιτητών της Ανωτάτης Γεωπονικής Σχολής Αθηνών» (ΦΕΚ 1122 τ. Β') (ανωτ. αριθ. 49) τροποποιείται ως ακολούθως : «Τα εις το Α' και Β' εξάμηνον του Α' έτους σπουδών διδασκόμενα μαθήματα α) «Μαθηματικά» και β)«Μαθηματικά και Θεωρητική Μηχανική» αντιστοίχως καθίστανται : α)«Ανώτερα Μαθηματικά» ετήσιον μάθημα διδασκόμενον εις μεν το Α' εξάμηνον επί ώρας διδασκ. 5, ασκ. 3, εις δε το Β' εξάμηνον επί ώρας διδασκ. 3, άσκ. 1 και β) «Θεωρητική Μηχανική» εξαμηνιαίον μάθημα διδασκόμενον εις το Β' εξάμηνον επί ώρας διδασκ. 1, άσκ. 1 (Μετά τη σελ. 290,30(α) Σελ. 290,31 Τεύχος 563 - Σελ. 7 Γεωπονικό Πανεπιστήμιο Αθηνών 16.Γ.α.54-55 Η παρούσα δημοσιευθήτω δια της Εφημερίδος της Κυβερνήσεως. 